— 26 — 



I de efter denne Afhandling følgende Tabeller, som indeholder 

 det statistiske Materiale, er for de smaa Arealers Vedkommende 

 de forekommende Mosser i hvert enkelt Stik opnoterede og Hyp- 

 pighedsprocenten for hver enkelt Mosart udregnet for hele Are- 

 alets Vedkommende. For Liniernes Vedkommende er de erhver- 

 vede Stikprøver samlede i Grupper for hver 10 Meter, for hvilke 

 Hyppighedsprocenten er udregnet for hver Sphagnumarts Ved- 

 kommende. 



Det skal anføres, at Arterne Sphagnum apiculatum og S. 

 angustifolium ved den statistiske Undersøgelse hverken for Linier- 

 nes eller Arealernes Vedkommende er blevet adskilte, da det 

 ikke i Marken har været muligt at skelne dem fra hin- 

 anden. De to Arter er jo hinanden meget nærstaaende og sam- 

 menfattedes tidligere til een Art, saaledes i C. Jensens: 

 De danske Sphagnumarter (Botanisk Forenings Festskrift 1890), 

 hvor Sphagnum angustifolium regnes som Underart under Hoved- 

 formen S. recurvum (— S. apiculatum). I det efterfølgende an- 

 vendes derfor Navnet Sphagnum recurvum som Samlenavn for 

 disse 2 Arter. Sluttelig skal anføres, at det ofte i Marken voldte 

 Vanskeligheder at skelne Sphagnum rubellum fra S. acutifolium; 

 i de fleste Tilfælde medtoges derfor for disse Formers Vedkommende 

 Prøver til mikroskopisk Undersøgelse. Ved Bestemmelsen af disse 

 Prøver har Apoteker C. Jensen været mig behjælpelig i Tvivls- 

 tilfælde, ligesom han har deltaget i en Ekskursion til Maglemose. 

 For den Hjælp som han har ydet mig bringer jeg ham her min 

 bedste Tak. 



Den statistiske Undersøgelse gav til Resultat, at de to hyp- 

 pigste Sphagna, Sphagnum rubellum og S. recurvum, naar Hensyn 

 tages til Hyppighedsgraden, hver for sig karakteriserer bestemte, 

 vel afgrænsede Omraader, svarende til bestemte Fugtighedsom- 

 raader paa Mosen. 



Sphagnum rubellum, der er en paa mere tør Bund voksende 

 Art, er hyppigst i det ret tørre Parti, der ligger midt i Mosens 

 nordlige Del. Her har den inden for det paa Fig. 1 skraverede 

 Omraade en Hyppighedsgrad af 30 % og derover. Den danner 

 indenfor dette Omraade store hvælvede, røde Tuer, som delvis 

 gennemvokses af den fanerogame Vegetation. Foruden den røde 

 Hovedform forekommer ogsaa, men kun yderst sparsomt, den 

 grønne f. viridis. Uden for det paa Fig. 1 skraverede Omraade 

 er S. rubellum ret sparsomt forekommende og opnaar kun i de 



